De danske mestre skipper tirsdagens træning for at gøre klar til afrejse mod Manchester på onsdag.

AaB's cheftræner Magnus Pehrsson har valgt at give sine spillere fri om tirsdagen for at hvile ud inden turen går mod Manchester på onsdag. Her venter først en træning på City of Manchester Stadium, og torsdag aften gælder det så ottendedelsfinalen i UEFA Cuppen mod Manchester City. Kampen starter klokken 19.45.